Toe die huise in Walvisbaai vir die eerste keer straatnommers kry, het hulle gevra of No 13 aanvaarbaar vir Ma was. Ek onthou nog haar woorde. "Natuurlik. Ek is mos nie bygelowig nie"
Ria Spamer en 'n baie vriendelike dogter (?Hannelie). Hy wat my voor die klavier so verwonderd aankyk, dink ek was Kobus. Hy boer nou naby Swellendam op die plaas van Oom Petro Spamer. Ant Ria is in Stilbaai.
Ons het dikwels gaan "kamp" met ons bote op die lagoon. Daar anker gegooi, kos gemaak, en die dinge gemaak wat kinders maak. Aan die anderkant van die bek van die lagoon was daar 'n groot hout struktuur soos van 'n platboom boot of vlot. Baie gewonder wat dit was.
Ken julle van die rokers met die lang sigarette nog? Hulle was 'n klas jonger glo ek. Dit is by die "nuwe" swembad geneem.